UBUGINGO.com - Ese wari uziko hari ahantu Yesu ashaka ko umusanga ?\nHome page » Ibibazo n’ibisubizo » Ese wari uziko hari ahantu Yesu ashaka ko umusanga (...)\nEse wari uziko hari ahantu Yesu ashaka ko umusanga ? Yashyizweho tariki ya: 12 September 2015\n"Muze mwenyine ahiherereye, aho abantu bataba muruhuke ho hato" - Mariko 6: 31\nHari igihe ibibazo biza bitunguranye kandi bikeneye gushakirwa igisubizo mu buryo bwihuse. Iyo abakristo bamwe batunguwe n’ibigeragezo runaka, abenshi ni bwo bibuka gutakambira Imana. Mbese akibuka ko Imana ibaho ari uko ibibazo byaje. Nyamara si ko byari bikwiye kumera. Umukristo akwiye kugira umwanya uhoraho wo kugirana ubusabane n’Imana.\nUshobora kuba uri umukristo , ukaba wiyumvisha ko abakwiye gufata umwanya wo kwihererana n’Imana ari abakora imirimo nk’iy’ ivugabutumwa, bubushumba. Nyamara mu itorero umurimo wose usaba ko abawukora bagira akanya ko gusuzuma nib a intego bihaye zirimo kugerwaho ndetse no kuruhuka. Iyo ibyo bitabaye , abawukora barananirwa, bigatuma umurimo upfapfana."Sebukwe wa Mose aramubwira ati “Ibyo ukora ibyo si byiza. Ntuzabura gucikana intege n’aba bantu muri kumwe, kuko binaniranye biruta ibyo washobora gukora wenyine" Kuva 18: 17-18.\nImana ihamagarira abantu bose kuyegera. "Mwese abarushye n’abaremerewe, nimuze munsange ndabaruhura" Matayo 11:28. 34. Yesu Kristo yaranzwe no kugirira impuhwe ndetse no gukiza abamushakaga bose "Yomotse abona abantu benshi bimutera impuhwe, kuko bari bameze nk’intama zitagira umwungeri, aherako abigisha byinshi" – Mariko 6:34.\nNubwo Yesu yari akeneye akanya ko kuruhuka, nyamara ntikabonetse, kuko abantu babatanze aho bagombaga kuruhukira. Na bo ubwabo bari bafite ibibaruhije kandi bashaka ko Yesu ababera uburuhukiro. Icyo gihe abigishwa bokoze icyo bashoboraga gukora cyose: kubaza Yesu igikwiye gukorwa, kuzana amafunguro, gushyira abantu kuri gahunda.\nIgitangaza cyabaye ni uko Imana yigaragarije, abigishwa bari baje bashaka kureba Yesu. Mu gisubizo cyo gusenga Imana nay o yakoze ibidashobokera abantu. "Yenda iyo mitsima itanu n’izo fi ebyiri, arararama areba mu ijuru arabishimira, amanyagura imitsima ayiha abigishwa be na bo bayishyira abantu, n’izo fi ebyiri azibagaburira bose.Bose bararya barahaga, bateranya ubuvungukira bw’imitsima n’ubw’ifi, bwuzura intonga cumi n’ebyiri" -Mariko 6:41-43.\nMu mibereho yawe ukwiye kujya ufata umwanya wo kwihererana n’Imana kugira ngo uyisabe ikuyobore, ikuneshereze , ikugeze aho utabasha kwigeza ubwawe.